CELEX: 62011TN0340
Language: da
Date: 2011-06-23 00:00:00
Title: Sag T-340/11: Sag anlagt den 23. juni 2011 — Régie Networks og NRJ Global mod Kommissionen

24.9.2011   
            
            
               DA
            
            
               Den Europæiske Unions Tidende
            
            
               C 282/25
            
         Sag anlagt den 23. juni 2011 — Régie Networks og NRJ Global mod Kommissionen
   (Sag T-340/11)
   2011/C 282/53
   Processprog: fransk
   
      Parter
   
   
      Sagsøgere: Régie Networks (Lyon, Frankrig) og NRJ Global (Paris, Frankrig) (ved advokaterne B. Geneste og C. Vannini)
   
      Sagsøgt: Europa-Kommissionen
   
      Sagsøgernes påstande
   
   Sagsøgerne har nedlagt følgende påstande:
   
               —
            
            
               Det fastslås, at Den Europæiske Union har pådraget sig et erstatningsansvar på grundlag af:
               
                           —
                        
                        
                           Kommissionens ulovlige beslutning af 10. november 1997 om statsstøtte N 679/97
                        
                     
                           —
                        
                        
                           Kommissionens manglende handling efter konstateringen af ulovligheden anført i skrivelse rettet til de franske myndigheder den 8. maj 2003.
                        
                     
         
               —
            
            
               Europa-Kommissionen tilpligtes at erstatte hele det tab, som sagsøger har lidt på grund af de fejl, der fremgår af stævningen. Tabet udgør:
               
                           —
                        
                        
                           det indbetalte skattebeløb for perioden fra den 1. januar 1998 til den 31. december 2002
                        
                     
                           —
                        
                        
                           honorarer afholdt til at føre sag for at få tilbagebetalt skatten betalt for perioden fra den 1. januar 2001 til den 31. december 2002
                        
                     
                           —
                        
                        
                           honorarer afhold i forbindelse med den nærværende sag.
                        
                     
         
               —
            
            
               Europa-Kommissionen tilpligtes at betale alle sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender:
   
               1)
            
            
               Første anbringende vedrører den fejl, der blev begået på grund af ulovligheden af Kommissionens beslutning af 10. november 1997. Efter at have undersøgt ordningen til støtte for radiofoni i 1997, erklærede Kommissionen den for i overensstemmelse med traktaten, dog uden at undersøge ordningens finansieringsmåde, selv om den er forpligtet hertil i henhold til en af Domstolen fast etableret retspraksis på dette område, i det omfang hvor denne finansiering var en integrerende del af den omhandlede støtteordning. Beslutningen vedtaget af Kommissionen på en sådan måde er ulovlig og udgør en fejl, der skaber et ikke-kontraktretlig erstatningsansvar for Den Europæiske Union.
            
         
               2)
            
            
               Andet anbringende vedrører tilsidesættelse af princippet om god forvaltningsskik, som følge af Kommissionens undladelse i 2003 af at afhjælpe de skadelige virkninger af beslutningen af 1997. Kommissionen konstaterede ulovligheden af sin beslutning af 10. november 1997 senest den 8. maj 2003, den dato hvor den rettede en skrivelse til de franske myndigheder, hvori den anførte, at finansieringsmåden for støtte til radiofoni, som den sidst godkendte ved beslutning af 10. november 1997, var i strid med traktaten. Kommissionen tog imidlertid ingen foranstaltninger med henblik på at afhjælpe den konstaterede ulovlighed. Det er på det grundlag, at sagsøgerne er af den opfattelse, at Kommissionens undladelse af at afhjælpe de tab, der opstod på grund af den ulovlige beslutning, den vedtog i 1997, er i strid med principperne om god forvaltningsskik, der er et generelt princip i EU-retten, og således kan pådrage Unionen et erstatningsansvar.